rejauldu/bengali-wikipedia huggingface dataset:
আকিতা ফুটবল ক্লাব কাম্বিয়ারে (, ; সাধারণত এএফসি কাম্বিয়ারে অথবা কাম্বিয়ারে নামে পরিচিত) হচ্ছে আকিতা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের ষষ্ঠ স্তরের ফুটবল লীগ তোহোকু সকার লীগে প্রতিযোগিতা করে। এই ক্লাবটি ১৯৭৩ সালে আশিকাগা কোমুতেন কাওয়াবে ফুটবল ক্লাব নামে প্রতিষ্ঠিত হয়েছে। কাম্বিয়ারে তাদের সকল হোম ম্যাচ আকিতার সোইয়ু স্টেডিয়ামে আয়োজন করে থাকে; যার ধারণক্ষমতা হচ্ছে ২০,১২৫। বর্তমানে এই ক্লাবের ম্যানেজারের দায়িত্ব পালন করছেন হিরোইয়ুকি কিকুচি এবং সভাপতির দায়িত্ব পালন করছেন ইকুও হোরি।  ঘরোয়া ফুটবলে, কাম্বিয়ারে এপর্যন্ত ৬টি শিরোপা জয়লাভ করেছে; যার মধ্যে ১টি তোহোকু সকার লীগ এবং ৪টি তোহোকু সকার লীগ (ডি২ উত্তর) শিরোপা রয়েছে। কাজুনারি সুগাওয়ারা, হিরোইয়ুকি কিকুচি, গো তোগাশি, জুম্পেই কুদো এবং তাকুইয়া ওনুমার মতো খেলোয়াড়গণ কাম্বিয়ারের জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ        বিষয়শ্রেণী:১৯৭৩-এ প্রতিষ্ঠিত ফুটবল ক্লাব বিষয়শ্রেণী:১৯৭৩-এ জাপানে প্রতিষ্ঠিত বিষয়শ্রেণী:তোহোকু সকার লীগের ক্লাব বিষয়শ্রেণী:জাপানের ফুটবল ক্লাব
thumb|একটি অতিপরিবাহী চুম্বক-উত্তোলিত রেলগাড়ি। ছবিটি ২০০৫ সালের নভেম্বরে জাপানের ইয়ামানাশি জেলা থেকে তোলা। thumb|জার্মানির রেল পরীক্ষাগারে একটি চুম্বক-উত্তোলিত রেলগাড়ি। চুম্বক-উত্তোলিত রেল বা ইংরেজি পরিভাষায় ম্যাগলেভ রেল বলতে চৌম্বক শক্তির মাধ্যমে শূন্যে উত্তোলন করে কোন বস্তুকে চাকা, এক্সেল কিংবা বিয়ারিং ছাড়াই সামনের দিকে চালনা করার একটি পদ্ধতি। এই পদ্ধতিতে যানবাহনকে ভূমি থেকে সামান্য ওপরে উঠিয়ে চৌম্বক শক্তির মাধ্যমেই সামনের দিকে ধাক্কা প্রদান করা হয়। সর্বব্যাপী ব্যবহার করা গেলে চুম্বক-উত্তোলিত রেলগাড়ি মানুষের যাতায়াত ব্যবস্থাতে আমূল পরিবর্তন আনতে পারে।  ঘর্ষন জনিত সমস্যা না থাকায় সাধারণত চুম্বক-উত্তোলিত রেলগাড়িগুলো অন্যান্য চাকাযুক্ত গতানুগতিক রেলগাড়ির চেয়ে অনেক মসৃণ ও শব্দহীনভাবে চলতে পারে। এছাড়া চৌম্বক শক্তির মাধ্যমে এর ভর পরিবর্তিত করার ফলে যেকোন আবহাওয়াতেই এই রেলগাড়ি সর্বোচ্চ গতিবেগে চলতে পারে। যদিও চৌম্বক উত্তোলন পদ্ধতিতে চৌম্বক শক্তির মাধ্যমে বস্তুকে উত্তোলিত করা হয়, তথাপি কোনও কোনও ক্ষেত্রে বস্তুকে সামান্য পরিমাণে অবলম্বন প্রদানের উদ্দেশ্যে যান্ত্রিক পদ্ধতি ব্যবহৃত হয়। চুম্বক-উত্তোলিত রেলগাড়িকে শূন্যে ভাসিয়ে রাখতে খুব একটা বেশি শক্তির প্রয়োজন না হলেও বাতাসের ঘর্ষণ ভেদ করে সামনের দিকে ধাবিত হতেই সিংহভাগ শক্তি ব্যয় হয়।Transrapid  uses more power for air conditioning বর্তমানে আধুনিক বৈদ্যুতিক রেলগাড়িগুলি যথেষ্ট গতিতে চলাচল করলেও চুম্বক-উত্তোলিত রেলগাড়ি আজ পর্যন্ত সর্বোচ্চ গতিবেগের সর্বসেরা কীর্তিগুলি ধরে রেখেছে।  প্রচলিত চাকাযুক্ত উচ্চগতিসম্পন্ন রেলগাড়ির সাথে তুলনা করলে দেখা যায় যে চুম্বক-উত্তোলিত রেলগাড়ির জন্য রেলপথ বানাতে প্রচুর পরিমাণ অর্থের প্রয়োজন। চাকাযুক্ত রেলগাড়ি রেলপথে চলার সময় প্রচুর ঘর্ষণ এবং কম্পনের ফলে এর যন্ত্রপাতি ও কলকব্জা খুব তাড়াতাড়ি ক্ষয়প্রাপ্ত ও নষ্ট হয়ে যায়। এজন্য গতানুগতিক রেলগাড়িগুলির উচ্চগতি ধরে রাখতে রেলপথ এবং রেলগাড়ি উভয়ের প্রচুর পরিমাণে নিয়মিত রক্ষণাবেক্ষণের প্রয়োজন হয়, যা অত্যন্ত ব্যয়সাপেক্ষ ব্যপার। তবে চুম্বক-উত্তোলিত রেলগাড়ির জন্য রেলপথ নির্মাণ ব্যয়সাপেক্ষ হলেও গতানুগতিক রেলগাড়ির তুলনায় এর রক্ষণাবেক্ষণ খরচ অনেক কম।   তথ্যসূত্র    বহিঃসংযোগ   Maglev2000  North American Maglev Transport Institute   International Maglev Charter & Petition   Urban Maglev  Windana Research  US MagneticGlide  Information note on US maglev  বিষয়শ্রেণী:চুম্বকত্ব বিষয়শ্রেণী:প্রযুক্তি ব্যবস্থা বিষয়শ্রেণী:উদীয়মান প্রযুক্তি বিষয়শ্রেণী:যানবাহন বিষয়শ্রেণী:তড়িৎগতিবিজ্ঞান
চেসটার কানাডার টরোন্টোতে অবস্থিত ব্লুর-ড্যানফোর্ট লাইনের একটি সাবওয়ে স্টেশন বা পাতাল রেল স্টেশন। এটি চেস্টার এ্যাভিনেউতে অবস্থিত, যা ড্যানফোর্ট এ্যাভিনিউয়ের ঠিক উত্তরে। এটি এই পাতাল রেল লাইনের মূল স্টেশন হিসাবে ১৯৬৬ সালে চালূ হয়। টরোন্টো পার্কি অথোরিটি পরিচালনায় চেস্টার এ্যাভিনিউয়ের বিপরীতে স্টেশনের প্রবেদ্বারে একটি পাবলিক পার্কি লট রয়েছে।  ইতিহাস চেস্টার স্টেশন ব্লুর-ড্যানফোর্ট লাইনের প্রথম পর্বের অন্যান্য স্টেশনের সাথে ১৯৬৬ সালের ২৫ ফেব্রুয়ারি চালু হয়েছিল, যা কেলি ও উডবিন স্টেশনে মধ্যবর্তী স্থানে পরিচালিত হয়।  ড্যানফোর্ট লাইনের স্টেশনের ডিজাইন স্টাইল অনুসারে, চেস্টার স্টেশন টরোন্টো পাতাল অক্ষরে স্টেশনের নাম দিয়ে একটি দুই রঙের থিম ব্যবহার করে। স্টাইলের সাথে তালমিলিয়ে, চেস্টারের রঙ পশ্চিমের অর্ধেক সাবওয়ে লাইনের অপজিট স্টেশনসমূহের সাথে মিলে যায়: ট্রিমস টালিসমূহ নীল এবং ল্যান্সডাউন স্টেশন সম্পুরক হয়, যখন হালকা সবুজ প্রধান টালির সম্পুরক ডাফরিন স্টেশনের জন্য মুল টালির রঙ।  সুযোগ-সুবিধা চেস্টার স্টেশনের একটি মাত্র প্রবেশদ্বার রয়েছে যা ড্যানফোর্ট এ্যাভিনিউয়ের ঠিক উত্তরে চেস্টার এ্যাভিনিউয়ে অবস্থিত। গ্রীকটাউন, উইথ্রো পার্ক, রিভারডেল এবং ব্রডভিউ উত্তরসহ পাশ্ববর্তী কমিউনিটি সমুহ এ স্টেশনের পরিসেবা গ্রহণ করে। এইসকল কমিউনিটিকে সেবা প্রদান ছাড়াও চেস্টার স্টেশন ব্যবহৃত হয়ে থাকে, স্থানীয়পর্যায়ের রাস্তায় পালিত উৎসবসমূহ পালনের স্থান হিসাবে। যেমন: টেস্ট অব দ্যঅ ড্যানফোর্ট।  যদিও স্টেশনের দ্বিতীয় এক্সিটের প্রয়োজনকে অধিক গুরুত্বসহকারে দেখা হয়, চেস্টার ব্লুর-ড্যানফোর্ট লাইনের পূর্ব প্রান্তের একমাত্র বাকি স্টেশন, যেখানে নকশা ও আলোচনা অনুসারে এখনও কাজ শেষ করেনি।  স্টেশনের গেটওয়ে পত্রিকার দোকান কিয়স্ক ছয় বছর ধরে খালি ছিল, যা ২০১৫ সালের ৮ মে পুনরায় চালূ করা হয়। এটি চালূ করেছিল স্থানীয় শিল্পীদের একটি গ্রুপ “দি আর্টিস্ট নিউসস্টান্ড” হিসাবে এবং এর নেতৃত্বে ছিলেন জেস ডবকিন। সাধারণ ব্যবহৃত জিনিপত্রসহ সংবাদপত্র, ম্যাগাজিন, পানীয়সহ আর্টিস্ট নিউসস্টান্ড-এ ছিল শিল্পীদের জন্য একটি আলাদা গ্যালারি। এর কর্মীরা সবাই শিল্পী, যারা তাদের অর্থায়নের উপায় হিসাবে এটি করছে। এ ক্যাম্পেইন থেকে তারা $৪,৯৩১ আয় করেন। দি আটিস্ট নিউসস্টা্ন্ড এক বছরের জন্য এখানে কাজ করবে।  পরিষেবা চেস্টার স্টেশনটি ব্লুর-ড্যানফোর্ট লাইনে পরিসেবা প্রদান করে, যা কেনেডি এবং কিপলিং স্টেশনের মধ্যবর্তী স্থানের পরিচালিত হয়। স্টেশনটি পরিকল্পিতভাবে সাইট প্লাটফর্মসহ ডিজাইন করা হয়েছিল, যাতে এটি তার পাশ্ববর্তী এলাকাসমূহকে পরিসেবা দিতে পারে। এটি এ সিস্টেমের একমাত্র স্টেশন, যাতে নিয়মিত বাস বা স্ট্রিটকার রুটের সংযোগ নেই। এটি টরোন্টোর অত্যন্ত কম ব্যবহৃত স্টেশনগুলির একটি। ৩০০ ব্লুর-ড্যানফোর্ট নাইট এবং ৩০৩ ডন মাইলস নাইট ড্যানফোর্ট থেকে ১:৩০-৫:৩০ মিনিট পর্যন্ত চলাচল করে, যা পরে রাত্রিকালীন রক্ষণাবেক্ষণের জন্য বন্ধ করা হয়।  তথ্যসূত্র  বহিঃসংযোগ   চেস্টার স্টেশন , টরোন্টো ট্রানজিট কমিশন  বিষয়শ্রেণী:১৯৬৬-এ চালু হওয়া কানাডায় রেলওয়ে স্টেশন
অরেলি শিহান (১৬ জুন ১৯৬৩ - ৪ আগস্ট ২০২৩) তিনি একজন মার্কিন ঔপন্যাসিক এবং ছোটগল্প লেখক ছিলেন।   জীবনী  শীহানের জন্ম ফ্রান্সের ভার্ডুনে শহরে তার বাবা-মা মার্কিন যুক্তরাষ্ট্রের সেনাবাহিনীতে কর্মরত কারণে সেখানে থাকতেন। তার মা ভ্যালেরি হার্মস এবং বাবা লরেন্স ফ্রান্সিস শিহান দুজনেই প্রকাশিত লেখক ছিলেন। এই দম্পতির দ্বিতীয় সন্তান অ্যালেক্স "পিপ্পা" শিহান হয় এবং পরে কানেকটিকাটে স্থানান্তরিত হয়, যেখানে দুই সন্তানকে বড় করা হয়।  শেহান ১৯৮৪ সালে হ্যাম্পশায়ার কলেজ থেকে স্নাতক শেষ করেন এবং পরে ১৯০০ সালে সিটি ইউনিভার্সিটি অফ নিউ ইয়র্ক থেকে তার স্নাতকোত্তর ডিগ্রি অর্জন করেন।  তিনি ২০০০ সালে অ্যারিজোনা বিশ্ববিদ্যালয়ের অনুষদে যোগদানের আগে, নিউ ইয়র্কের সিটি কলেজ এবং ওয়াশিংটন ডিসির জনস হপকিন্স বিশ্ববিদ্যালয়ে শেরিডান কলেজে পড়ান, যেখানে তিনি একজন পূর্ণ-সময়ের সৃজনশীল লেখার অধ্যাপক ছিলেন। তিনি ২০২২ সালের ডিসেম্বরে পদত্যাগ না করা পর্যন্ত চার বছরেরও বেশি সময় ধরে সেখানে ইংরেজি বিভাগের প্রধান হিসেবে দায়িত্ব পালন করেন।  মস্তিষ্কের ক্যান্সারে আট মাস অসুস্থ থাকার পর ৬০ বছর বয়সে অ্যারিজোনার টুসন তাঁর নিজ বাড়িতে শীহান মৃত্যুবরণ করেন। তিনি ২৫ বছরেরও বেশি সময় ধরে লেখক রিড কারাইমের সাথে বিবাহ বন্ধনে আবদ্ধ ছিলেন। তার একটি কন্যা সন্তানও ছিল তার নাম আলেকজান্দ্রা কারাইম।   গ্রন্থপঞ্জি    উপন্যাস    মেয়েদের জন্য ইতিহাস পাঠ ( পেঙ্গুইন বই, ২০০৪)  দৈনন্দিন বস্তুর উদ্বেগ ( ভাইকিং প্রেস, ২০০৬)   ছোটগল্প সংকলন    জ্যাক কেরোয়াক গর্ভবতী ( ডালকি আর্কাইভ প্রেস, ১৯৯৪)  জুয়েলারি বক্স: ইতিহাসের সংগ্রহ ( বিওএ সংস্করণ, লিমিটেড, ২০১৩)  ডেমিগডস অন স্পিডওয়ে ( ইউনিভার্সিটি অফ অ্যারিজোনা প্রেস, ২০১৪)  ওয়ান্স ইনটু দ্য নাইট ( FC2, ২০১৯), FC2 এর ক্যাথরিন ডক্টরো ইনোভেটিভ ফিকশন পুরস্কারের বিজয়ী   বহিঃসংযোগ    অফিসিয়াল সাইট  ব্যথা - গুয়ের্নিকা ম্যাগাজিনে শিহানের ছোট গল্প  বড় ট্রাক - গুয়ের্নিকা ম্যাগাজিনে ছোট গল্প  ওয়েডিং পার্টি - স্মাইলস এবং ফিশের ছোট গল্প  অরেলি শিহান  - " ৫২ মেন দ্য পডকাস্ট " এ অডিও রিডিং   তথ্যসূত্র   বিষয়শ্রেণী:২০২৩-এ মৃত্যু বিষয়শ্রেণী:১৯৬৩-এ জন্ম বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন নারী শিক্ষায়তনিক বিষয়শ্রেণী:অ্যারিজোনা বিশ্ববিদ্যালয়ের শিক্ষক বিষয়শ্রেণী:মার্কিন লেখিকা
এই প্রকল্প পাতাতে গ্রিক ভাষার শব্দসমূহের (ব্যক্তিনাম ও স্থাননামের) প্রতিবর্ণীকরণের পদ্ধতি বর্ণিত হয়েছে।  গ্রিক ভাষা (ইংরেজি ভাষায়: Greek; গ্রিক ভাষায়: Ελληνικά এলিনিকা) বিশ্বের অন্যতম প্রধান সভ্যতা ও সাহিত্যের ধারক ভাষা। গ্রিক একটি ইন্দো-ইউরোপীয় ভাষা, কিন্তু এটির কোন নিকটাত্মীয় ভাষা নেই।  বিভিন্ন বর্ণের উচ্চারণ বর্ণবাংলা প্রতিবর্ণীকরণ(ধ্বনিগত রূপ)আ-ধ্ব-ব উচ্চারণসংশ্লিষ্ট নম্বরপ্রাচীনগ্রিকআধুনিকগ্রিকধ্রুপদীপ্রাচীনগ্রিকআধুনিকগ্রিকΑ αআ১Β βϐ (বিকল্প2)বভ(ভ়)২Γ γগগ বা ইয়(গ় বা য়)৩Δ δদদ(দ়)৪Ε εϵ ϶ (বিকল্প)এ৫Ζ ζজ(জ়্‌দ)জ(জ়)& later ৭Η ηͰ ͱ (বিকল্প)এ(এ্য)ই৮Θ θϴ ϑ (বিকল্প)থথ(থ়)৯Ι ιই(ই বা য়)১০Κ κϰ ϗ (বিকল্প)ক২০Λ λল৩০Μ μম৪০Ν νন৫০Ξ ξক্স৬০Ο οও৭০Π πϖ (বিকল্প)প৮০Ρ ρ ϱ (বিকল্প)র বা হ্রর, ১০০Σ σϹ ϲϽ ς (বিকল্প3)স২০০Τ τত৩০০Υ υϒ (বিকল্প)উ(উ্য)ই৪০০Φ φϕ (বিকল্প)ফফ(ফ়)৫০০Χ χখখ বা শ(খ় বা হ্য)৬০০Ψ ψপ্স৭০০Ω ωঅও৮০০  দ্বি-স্বর দ্বি-স্বরবাংলা প্রতিবর্ণীকরণ  গ্রিক শব্দের প্রতিবর্ণীকৃত বাংলা রূপ ব্যক্তি   Ευριπίδης - এউরিপিদিস  Πλάτων - প্লাতন  Σοφοκλής - সোফোক্লিস  স্থান  আরও দেখুন   উইকিপিডিয়া:বাংলা ভাষায় বিদেশী শব্দের প্রতিবর্ণীকরণ  Category:প্রতিবর্ণীকরণ Category:গ্রিক ভাষা
গনেশ গগৈ() অসমের সাহিত্য জগতের রোমান্টিক কবি ছিলেন। তিনি একজন সুরকার, নাট্যকার, অভিনেতা ও ফুটবল খেলোয়াড় ছিলেন। তার ১৯৩৪ সালে প্রকাশ পাওয়া পাপরি নামক পুস্তক অসমীয়া সাহিত্যে রোমান্টিক কবিতা ধারার আরম্ভ করে। এই পুস্তকটির পরিপ্রেক্ষিতে তাকে পাপরি কবি উপাধি দেওয়া হয়।  জীবনী ১৯০৭ সালের ২৮ ডিসেম্বর তারিখে অসমের যোরহাটে গনেশ গগৈয়ের জন্ম হয়। তার পিতার নাম কনক চন্দ্র গগৈ। তিনি যোরহাট সরকারি উচ্চতর মাধ্যমিক বালক বিদ্যালয় থেকে মেট্রিকুলেশনে উর্ত্তীন হয়ে কটন মহাবিদ্যালয়ে নামভর্তি করেন। ১৯২৭ সালে তিনি কলকাতার রিপন কলেজে নামভর্তি করেন ও তারপর বন্ধু আনন্দ চন্দ্র বরুয়ার অনুরোধে বেনারসের হিন্দু কলেজে অধ্যয়ন করার জন্য যান। কিন্তু অধ্যয়ন সমাপ্ত না করেই তিনি নিজগৃহে ফিরে আসেন ও সাহিত্য চর্চায় মনোনিবেশ করেন। ১৯৩৮ সালের ২১ আগস্টে মাত্র ৩০ বৎসর বয়সে তিনি মৃত্যুবরণ করেন।  সাহিত্যে অবদান বিংশ শতাব্দীর প্রথমভাগে কলকাতায় সংঘটিত সাস্কৃতিক জাগরন গনেশ গগৈকে অসমে একটি নাট্য আন্দোলন গড়ার জন্য অনুপ্রেরণা জোগায়। তিনি ও আনন্দ চন্দ্র বরুয়া একত্রিত হয়ে যোরহাটে বানী সন্মীলন প্রতিষ্ঠা করেন। তিনি কয়েকটি ছোট নাটক গ্রামোফোনে রেকর্ড করেছিলেন।  ১৯২৯ সালে তিনি যোরহাট থিয়েটারে যোগদান করে অভিনয় করা আরম্ভ করেন। এই সময়ে তিনি কয়েকটি নাটক রচনা করেছিলেন।  তথ্যসূত্র  বিষয়শ্রেণী:১৯০৭-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:অসমীয়া ভাষার লেখক বিষয়শ্রেণী:২০শ শতাব্দীর ভারতীয় কবি বিষয়শ্রেণী:যোরহাট জেলার ব্যক্তি বিষয়শ্রেণী:আসামের কবি বিষয়শ্রেণী:অসমীয়া অভিনেতা বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
২০১৩ সালের ৫ই ডিসেম্বর ইয়েমেনের সানা শহরে একটি হামলা সংঘটিত হয় যেখানে ইয়েমেনি প্রতিরক্ষা মন্ত্রণালয়ে ধারাবাহিক বোমা এবং বন্দুক হামলায় কমপক্ষে ৫৬ জন নিহত এবং ১৬২ জন আহত হয়।  ইয়েমেনের সামরিক তদন্তকারীরা বলেন, যে ১২ জঙ্গি এই হামলার জন্য দায়ী তাদের বেশিরভাগই সৌদি নাগরিক।  হামলার বিবরণ  অস্ত্রধারীরা মন্ত্রণালয়ের আশপাশের চার প্রহরীকে হত্যা করে। গেট খোলার পর, একজন আত্মঘাতী বোমা হামলাকারী একটি বিস্ফোরক বোঝাই গাড়ি প্রতিরক্ষা মন্ত্রণালয় কমপ্লেক্সের পশ্চিম দিকের প্রবেশপথে নিয়ে যায়। আত্মঘাতী গাড়ি বোমা হামলার পর জঙ্গিরা আরেকটি গাড়িতে করে সমন্বিত হামলা চালায়। বন্দুকধারীরা কম্পাউন্ডের ভিতরে আল-ওরাদি হাসপাতালে প্রবেশ করে, ভিতরে থাকা ব্যক্তিদের উপর গুলি চালায় এবং অনেককে হত্যা করে। নিহতদের মধ্যে অন্তত ছয়জন চিকিৎসক এবং চারজন কমপ্লেক্সের একটি হাসপাতালের রোগী। বিকালে কমপ্লেক্সের বাইরে আরেকটি সমন্বিত আক্রমণ ও বন্দুকযুদ্ধ সংঘটিত হয়েছে বলে জানা যায়।  হামলাকারী  ৫ই ডিসেম্বর, আনসার আল-শরিয়া, আল-কায়েদার সাথে যুক্ত একটি জঙ্গি গোষ্ঠী, এই হামলার দায় স্বীকার করে।  ভুক্তভোগী  এই হামলায় ৫৬ জন প্রাণ হারায় এবং ২০০ জনেরও বেশি আহত হয়। হতাহতদের মধ্যে বিদেশি চিকিৎসাকর্মীরাও ছিলেন। নিহতদের মধ্যে সাতজন ফিলিপিনো চিকিৎসা কর্মী (একজন ডাক্তার সহ),দুজন জার্মান সাহায্যকর্মী, দুইজন ভিয়েতনামী ডাক্তার এবং একজন ভারতীয় নার্স। কর্মকর্তারা পরবর্তীতে জানান যে, সৌদি আরবের কয়েকজনসহ মোট ১২ জঙ্গি নিহত হয়েছে।  পরিণাম  ৬ই ডিসেম্বর, মার্কিন সামরিক বাহিনী ইয়েমেনের প্রতিরক্ষা মন্ত্রণালয়ে মারাত্মক ও সমন্বিত এই হামলার পর তার আঞ্চলিক সতর্কতার অবস্থান বাড়িয়ে দেয়। পরের দিন একজন সিনিয়র মার্কিন প্রতিরক্ষা কর্মকর্তা নাম প্রকাশ না করার শর্তে রয়টার্সকে বলেন, "মার্কিন যুক্তরাষ্ট্রের সামরিক বাহিনী এই ঘটনার পরিপ্রেক্ষিতে আমাদের ইয়েমেনি অংশীদারদের সমর্থন করার জন্য সম্পূর্ণরূপে প্রস্তুত"।  সাত ফিলিপিনোর মৃত্যুর কারণে ফিলিপাইন ইয়েমেনে অভিবাসী কর্মীদের মোতায়েনের উপর নিষেধাজ্ঞা জারি করে। ফিলিপাইন সরকার ফিলিপাইনে ফিরে যেতে ইচ্ছুক ফিলিপিনোদের খরচ বহন করবে বলেও জানায়।  জার্মানি সাময়িকভাবে সানায় তাদের দূতাবাসে তার কর্মী কমিয়ে দেয় এবং ইয়েমেনে তার সাহায্য কর্মীদের "যত তাড়াতাড়ি সম্ভব" দেশ ছেড়ে চলে যাওয়ার আহ্বান জানায়।  হামলার ফুটেজ ইয়েমেনি টেলিভিশনে প্রচারিত হওয়ার পরে, যেখানে মন্ত্রনালয়ের কম্পাউন্ডের মধ্যে একটি হাসপাতালে হামলা এবং চিকিৎসাকর্মী ও রোগীদের হত্যার ঘটনা দেখানো হয়, আরব উপদ্বীপে আল কায়েদার প্রধান ক্ষমা চেয়ে একটি ভিডিও বার্তা প্রকাশ করেন। কাসিম আল-রাইমি দাবি করেছেন যে আক্রমণকারী দলকে হামলার সময় হাসপাতালে হামলা না করার নির্দেশ দেওয়া হয়েছিল, কিন্তু একজন এগিয়ে গিয়ে হামলা চালায়।    তথ্যসূত্র   বিষয়শ্রেণী:২০১৩-এ গণহত্যা বিষয়শ্রেণী:২০১৩-এ ইয়েমেনে হত্যা বিষয়শ্রেণী:২০১৩-এর হামলা
জ্যাকব প্লেডেল-বুভেরি, র‌্যাডনরের ৬ষ্ঠ আর্ল,  (৮ জুলাই ১৮৬৮ - ২৬ জুন ১৯৩০), ১৮৮৯ থেকে ১৯০০ সাল পর্যন্ত স্টাইলযুক্ত ভিসকাউন্ট ফোকস্টোন, ছিলেন একজন ব্রিটিশ কনজারভেটিভ পার্টির রাজনীতিবিদ এবং একজন ব্রিটিশ সেনা কর্মকর্তা।   জীবনের প্রথমার্ধ  প্লেডেল-বুভেরি ছিলেন উইলিয়াম প্লেডেল-বুভেরি, রাডনরের পঞ্চম আর্ল এবং হেলেন মাতিল্ডা চ্যাপলিনের পুত্র।'RADNOR, 6th Earl of', in Who Was Who 1929–1940, (1967 reprint ) তিনি কেমব্রিজের হ্যারো স্কুল এবং ট্রিনিটি কলেজে শিক্ষিত হন।   কর্মজীবন  দুই বছরের সহকারী একান্ত সচিব হিসেবে দায়িত্ব পালন শেষে মাননীয় ড. হেনরি চ্যাপলিন, ১৮৯০ থেকে ১৮৯২ সাল পর্যন্ত,'RADNOR, 6th Earl of', in Who Was Who 1929–1940, (1967 reprint ISBN 0-7136-0171-X) তিনি ১৮৯২ সালের সাধারণ নির্বাচনে উইল্টশায়ারের উইল্টন বিভাগের সংসদ সদস্য হিসাবে হাউস অফ কমন্সে নির্বাচিত হন এবং ১৯০০ সালে পিরেজে সফল না হওয়া পর্যন্ত এই আসনটি ধরে রেখেছিলেন। ১৯০১ সালের নভেম্বরে তিনি পরের বছরের জন্য ফোকস্টোনের মেয়র নির্বাচিত হন,  এবং পরের বছর যখন তিনি অফিস ত্যাগ করেন তখন তিনি ভিক্টোরিয়া হাসপাতালে বেতনের সমান একটি অর্থ দান করেন।  মেয়র থাকাকালীন, তিনি ১৯০২ সালের নভেম্বরে একটি অশ্বারোহী রেজিমেন্ট পরিদর্শন করার জন্য শর্নক্লিফ সফরে জার্মান সম্রাট দ্বিতীয় উইলহেমকে পেয়েছিলেন।  রাজনৈতিক জীবনের বাইরে, তিনি ৪র্থ ( স্বেচ্ছাসেবক ) ব্যাটালিয়ন, উইল্টশায়ার রেজিমেন্টের একজন অফিসার ছিলেন। তিনি ১৯০০ সালে দক্ষিণ আফ্রিকায় সক্রিয় সেবা দেখেছিলেন যখন তিনি দ্বিতীয় বোয়ার যুদ্ধের সময় একটি নিয়মিত ব্যাটালিয়নের সাথে সংযুক্ত একটি কোম্পানিতে কাজ করার জন্য স্বেচ্ছায় কাজ করেছিলেন।  ১৯০০ সালের ফেব্রুয়ারিতে কেপটাউনের উদ্দেশ্যে সাউদাম্পটন ত্যাগ করেন,  তিনি একই বছর পরে ফিরে আসেন যখন তিনি তার পিতার মৃত্যুতে শিরোনামে সফল হন। তিনি লেফটেন্যান্ট-কর্নেল এবং ব্রেভেট কর্নেল পদে উন্নীত হন এবং ৪র্থ ব্যাটালিয়নের কমান্ডিং করেন এবং পরে ১৯১৪ থেকে ১৯১৭ সাল পর্যন্ত ভারতে দায়িত্ব পালন করেন, যেখানে তিনি দেরাদুন ব্রিগেডের ব্রিগেডিয়ার-জেনারেল ছিলেন। ১৯১৮ সালে তিনি ব্রিটিশ অভিযাত্রী বাহিনীর জন্য কৃষি উৎপাদনের পরিচালক ছিলেন।'RADNOR, 6th Earl of', in Who Was Who 1929–1940, (1967 reprint ISBN 0-7136-0171-X)  এছাড়াও তিনি ১৯০৪ এবং ১৯০৮ সালের মধ্যে দুর্বল-মনের যত্ন ও নিয়ন্ত্রণের উপর একটি রাজকীয় কমিশনের সভাপতিত্ব করেন।'RADNOR, 6th Earl of', in Who Was Who 1929–1940, (1967 reprint ISBN 0-7136-0171-X) ২৭ জুন ১৯১৯ সালে, তিনি উইল্টশায়ারের ডেপুটি লেফটেন্যান্ট নিযুক্ত হন।  লর্ড র‌্যাডনর ফরাসী হাসপাতালের গভর্নর হিসেবে দায়িত্ব পালন করেন। র‌্যাডনরের পরপর আর্লস অষ্টাদশ শতাব্দী থেকে ২০১৫ সাল পর্যন্ত হাসপাতালের গভর্নর ছিলেন।   তথ্যসূত্র   বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:১৯৩০-এ মৃত্যু বিষয়শ্রেণী:১৮৬৮-এ জন্ম
দেশি তেলচিটটা (বৈজ্ঞানিক নাম: Glyptothorax indicus) (ইংরেজি: Sylhet Hara) হচ্ছে Sisoridae পরিবারের Glyptothorax গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত, নেপাল এবং পাকিস্তানে পাওয়া যায়।   বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ
থাম্ব|শীর্ষে ওয়াহ কাবা থাম্ব|জল পড়ার আগে  ওয়াহ কাবা জলপ্রপাত হল উত্তর-পূর্ব ভারতের মেঘালয়ের চেরাপুঞ্জির কাছে অবস্থিত একটি জলপ্রপাত। জলপ্রপাতটি একটি খাড়া রকফেস থেকে নেমে আসে এবং প্রায় ১৭০-১৯০ মিটার দূরে একটি গিরিখাতে নেমে যায়। একটি স্থানীয় কিংবদন্তি আছে যে দুটি পরী জলপ্রপাতটিতে বাস করে। শিলং থেকে চেরাপুঞ্জি যাওয়ার পথে জলপ্রপাতটি দেখা যায়। থাম্ব|ওয়াহ কাবা জলপ্রপাত থাম্ব|ওয়াহ কাবা জলপ্রপাত থেকে দৃশ্য   চিত্রশালা    তথ্যসূত্র    বহিঃসংযোগ   TripAdvisor  বিষয়শ্রেণী:ভারতের জলপ্রপাত বিষয়শ্রেণী:মেঘালয়ের জলপ্রপাত বিষয়শ্রেণী:মেঘালয়ের ভূগোল বিষয়শ্রেণী:পূর্ব খাসি পাহাড় জেলা
আলফাগো () হল ২০১৭ সালের একটি ডকুমেন্টারি যা গ্রেগ কোহস দ্বারা পরিচালিত হয়েছিল। এটি ছিল শীর্ষস্থানীয় গো প্লেয়ার লি সেডলের সাথে গুগল ডিপমাইন্ড চ্যালেঞ্জ ম্যাচ সম্পর্কে।   প্রিমাইজ  ডিপমাইন্ড টেকনোলজিস কর্তৃক ডেভেলপ করা কম্পিউটার প্রোগ্রাম আলফাগো কীভাবে কৃত্রিম বুদ্ধিমত্তার মাধ্যমে গো-এর গেমটি আয়ত্ত করেছে তা এই চলচ্চিত্রটি উপস্থাপন করে। দক্ষিণ কোরিয়ার বিশ্ব চ্যাম্পিয়ন লি সেডল এর দক্ষতা পরীক্ষা করেছিলেন।   মুক্তি  আলফাগো নিউ ইয়র্ক সিটিতে ২৯ সেপ্টেম্বর, ২০১৭ এবং পরের মাসে লস অ্যাঞ্জেলেসে মুক্তি পায়।   অভ্যর্থনা    সমালোচনামূলক প্রতিক্রিয়া  আলফাগো ইতিবাচক পর্যালোচনা অর্জন করেছে। রটেন টম্যাটোসে ১০টি পর্যালোচনার উপর ভিত্তি করে ৮/১০ গড় স্কোরসহ চলচ্চিত্রটির অনুমোদন রেটিং ১০০% রয়েছে। ইভিনিং স্ট্যান্ডার্ডের শার্লট ও'সুলিভান ছবিটিকে পাঁচটির মধ্যে ৪টি স্টার দিয়েছেন, এটিকে একটি "আড়ম্বরপূর্ণ, আবেগপ্রবণ তথ্যচিত্র বলে অভিহিত করেছেন, যা আমাদেরকে সম্পূর্ণ নতুন উপায়ে চিন্তাভাবনা, চিন্তাভাবনা সম্পর্কে উদ্বুদ্ধ করে।"   প্রশংসা    বিজয়ী    ডেনভার ইন্টারন্যাশনাল ফিল্ম ফেস্টিভ্যাল (২০১৭) - মেসেলস ব্রাদার্স অ্যাওয়ার্ড, সেরা তথ্যচিত্র।  নিউ মিডিয়া ফিল্ম ফেস্টিভ্যাল (২০১৮) - সেরা ট্রেলার।  ট্রাভার্স সিটি ফিল্ম ফেস্টিভ্যাল (২০১৭) - নলেজ ইজ পাওয়ার সায়েন্স প্রাইজ।  ওয়ারসাও ইন্টারন্যাশনাল ফিল্ম ফেস্টিভ্যাল (২০১৭) - অডিয়েন্স অ্যাওয়ার্ড, তথ্যচিত্র ফিচার।   মনোনয়ন    অ্যাঙ্করেজ ইন্টারন্যাশনাল ফিল্ম ফেস্টিভ্যাল (২০১৭) - সেরা তথ্যচিত্র ফিচার।  ক্রিটিকস চয়েস ডকুমেন্টারি অ্যাওয়ার্ড (২০১৭) - সেরা স্পোর্টস ডকুমেন্টারি।  ফিলাডেলফিয়া ফিল্ম ফেস্টিভ্যাল (২০১৭) - স্টুডেন্ট চয়েস অ্যাওয়ার্ড।   তথ্যসূত্র    বহিঃসংযোগ            বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:মার্কিন প্রামাণ্য চলচ্চিত্র বিষয়শ্রেণী:২০১৭-এর চলচ্চিত্র
হলো জাপানে কোদানশা কর্তৃক প্রতি বুধবার প্রকাশিত একটি সাপ্তাহিক শৌনেন  মাঙ্গা ম্যাগাজিন। ১৯৫৯ সালের ১৭ মার্চ এটি প্রথম প্রকাশিত হয়েছিল। ম্যাগাজিনটি মূলত উচ্চ বিদ্যালয় বা কলেজের পুরুষ শিক্ষার্থীদের মতো বয়স্ক পাঠকদের দ্বারা পঠিত হয়। জাপানিজ ম্যাগাজিন পাবলিশার্স অ্যাসোসিয়েশনের তথ্য অনুযায়ী, ২০০৮ সালের এপ্রিল-জুন মাস থেকে রেকর্ড সংগ্রহের পর থেকে প্রতিটি প্রান্তিকে ম্যাগাজিনটির প্রচার সংখ্যা হ্রাস পেয়েছে। তবে, ডিজিটাল মিডিয়ার ক্রমাগত উত্থানের কারণে এটি শুধুমাত্র এই ম্যাগাজিনের ক্ষেত্রে ঘটেনি।  এটি সবচেয়ে বেশি বিক্রি হওয়া মাঙ্গা ম্যাগাজিনগুলোর মধ্যে একটি। মার্চ ২০০৮ পর্যন্ত, ম্যাগাজিনটির ২,৯৪২টি সংখ্যা প্রকাশিত হয়েছে এবং মোট ৪.৫৫ বিলিয়ন কপি বিক্রি হয়েছে, যার গড় সাপ্তাহিক প্রচার সংখ্যা   ছিল। মার্চ ২০০৮ নাগাদ, ম্যাগাজিনটি প্রায়  ()  আয় করেছিল। এছাড়াও, মার্চ ২০০৮ পর্যন্ত প্রায়  সংকলিত তানকোবোন খণ্ড বিক্রি হয়েছিল।  জেসন থম্পসন বলেছেন যে, সাপ্তাহিক শৌনেন জাম্প-এর তুলনায় এটি "আরও বাস্তবসম্মত এবং ছেলেদের প্রতি একটু বেশি কেন্দ্রিক"। তিনি ম্যাগাজিনটিকে "ছেলেদের লকার রুমে পাওয়া যাবে এমন কিছুর মতো" বলে তুলনা করেছেন।  ইতিহাস  ম্যাগাজিনটি ১৯৫৯ সালের ১৭ মার্চ যাত্রা শুরু করে এবং এটি ছিল প্রথম সাপ্তাহিক মাঙ্গা ম্যাগাজিন। এর কিছুদিন পরেই প্রতিদ্বন্দ্বী প্রকাশক শোগাকুকান সাপ্তাহিক শৌনেন সানডে প্রকাশ করে। ১৯৬০-এর দশক জুড়ে, সাপ্তাহিক শৌনেন ম্যাগাজিন এবং শৌনেন কিং-এর পাশাপাশি সাপ্তাহিক শৌনেন ম্যাগাজিন ছিল সর্বাধিক বিক্রিত সাপ্তাহিক মাঙ্গা ম্যাগাজিনগুলোর মধ্যে অন্যতম। প্রথমদিকে, ম্যাগাজিনটি শুধুমাত্র মাঙ্গার উপর কেন্দ্র করে ছিল না, বরং শিশুদের জন্য অন্যান্য বিষয়বস্তুও প্রকাশ করত।  ১৯৬৫ সাল থেকে, সাপ্তাহিক শৌনেন ম্যাগাজিন-এর প্রধান সম্পাদক, মাসারু উচিদা, গেকিগা আন্দোলনের সাথে যুক্ত শিল্পীদের ম্যাগাজিনের জন্য কাজ করার আমন্ত্রণ জানান। গেকিগা আন্দোলনটি নাটকীয় এবং বাস্তবসম্মত গল্প বলার একটি শৈলী দ্বারা চিহ্নিত ছিল, যা প্রায়শই পরিণত বয়স্কদের জন্য তৈরি করা হতো। শিশুদের মাঙ্গার সাথে কিশোরদের জন্য উপযুক্ত গেকিগা-ধারার বিষয়বস্তু এবং শৈলীর মিশ্রণ মাঙ্গা ম্যাগাজিনের জন্য নতুন পাঠক আকর্ষণ করে। অল্প সময়ের মধ্যেই, ম্যাগাজিনটির পাঠক সংখ্যা দ্রুত বৃদ্ধি পায় এবং ১৯৬৬ সালের শেষের দিকে তা প্রায় দশ লক্ষে পৌঁছে যায়।  প্রচার সংখ্যা   + প্রচার সংখ্যা তারিখ(সমূহ)  জানুয়ারি–মার্চ  এপ্রিল–জুন  জুলাই–সেপ্টেম্বর  অক্টোবর–ডিসেম্বর  ম্যাগাজিন বিক্রয়   মার্চ ১৯৫৯ থেকে মার্চ ২০০৮  ৪,৫৫০,০০০,০০০  এপ্রিল ২০০৮ থেকে ডিসেম্বর ২০০৮ — ১,৭৫৫,০০০ ১,৭২০,০০০ ১,৬৯১,৬৬৭  ২০০৮ সালের প্রচার সংখ্যা:       ২০০৯  ১,৬৬৪,১৬৭  ১,৬৩৩,৩৩৪  ১,৬১৪,৬১৬  ১,৫৯৩,৬৩৭  ২০০৯ সালের প্রচার সংখ্যা:          ২০১০  ১,৫৭১,২৩১  ১,৫৬৫,০০০  ১,৫৫৬,২৫০  ১,৫৫১,৮১৯  ২০১০ সালের প্রচার সংখ্যা:          ২০১১  ১,৫২৯,৬৯৩  ১,৪৯১,৫০০  ১,৪৮৯,৫৮৪  ১,৪৭২,০৮৪  ২০১১ সালের প্রচার সংখ্যা:          ২০১২  ১,৪৪৭,৫০০  ১,৪৩৬,০১৭  ১,৪১২,৫৮৪  ১,৪০৪,৮৩৪  ২০১২ সালের প্রচার সংখ্যা:         ২০১৩  ১,৩৭৬,৭৯২  ১,৩৫৭,০০০  ১,৩২৪,২০৯  ১,৩০৮,১১৭  ২০১৩ সালের প্রচার সংখ্যা:          ২০১৪  ১,২৭৭,৫০০  ১,২৪৫,৪১৭  ১,২১২,৭৫০  ১,১৯২,২৬৭   ২০১৫  ১,১৫৬,০৫৯  ১,১২৭,০৪২  ১,১০৭,৮৪০  ১,০৮৫,১১০  ২০১৫ সালের প্রচার সংখ্যা       ২০১৬  ১,০৩৮,৪৫০  ১,০১৫,৬৫৯  ৯৯৫,০১৭  ৯৮৬,০১৭   ২০১৭  ৯৬৪,১৫৮  ৯৩২,৭১৩  ৮৮৩,৮০৪  ৮৪০,৬৬৭   জানুয়ারি ২০১৮ থেকে মার্চ ২০১৮ ৮১৫,৪৫৮      মার্চ ১৯৫৯ থেকে মার্চ ২০১৮  ৫,২৩৬,৯৪০,৩১৯   তথ্যসূত্র   শৌ
তিলপী-ধোসা পশ্চিমবঙ্গের প্রত্নস্থল। প্রত্নস্থলটি পিয়ালী নদীর ডান তীরে অবিস্থত, যা তিলপী ও ধোসা গ্রাম দু’টি জুড়ে বিস্তৃত রয়েছে। এই গ্রাম দু’টিতেই অনুসন্ধান ও সীমিত প্রত্নতাত্ত্বিক খননে আবিষ্কৃত হয়েছে ২২০০ বছরের প্রাচীন প্রত্নসামগ্রী ও গুপ্ত সময়ের বৌদ্ধ স্তূপ।  প্রত্নস্থলে বিভিন্ন সময়ে খননকার্জ পরিচালিত হয়েছে। খননকার্জে প্রাপ্ত প্রত্নসামগ্রী তিলপী-ধোসার প্রাচীনত্ব ও প্রত্নতাত্ত্বিক গুরুত্ব প্রমাণ করে। এখানকার নিদর্শনাবলির প্রধান অংশ কলকাতার আশুতোষ সংগ্রহশালা ও প্রত্নতাত্ত্বিক জাদুঘরে সংরক্ষিত রয়েছে। বিখ্যাত চীনা বৌদ্ধ সন্ন্যাসী ফা-হিয়েন তিলপী-ধোসার আশেপাশে একটি বৃহৎ স্তুপ পরিদর্শন করার কথা উল্লেখ করেছিলেন, যা মোটামুটিভাবে ধোসা গ্রামের অবস্থানের সঙ্গে মিলে যায় এবং এখানে প্রচুর পরিমাণে পোড়ামাটির ইট যা একটি বড় সুনির্মিত কাঠামোর উপস্থিতির প্রমাণ পাওয়া গিয়েছে।   প্রত্নতত্ত্ব  তিলপী ও ধোসা গ্রামের অধিবাসীরা বিভিন্ন সময়ে প্রাচীন পোড়ামাটির ইট ও মূর্তি উদ্ধার করেছে, যে কারণে তারা প্রাচীন জনবসতি সম্পর্কে অবগত ছিল। তবে গ্রাম দু’টিতে কোন সুউচ্চ ঢিবির উপস্থিতি নেই, যা মূলত বেশীরভাগ প্রাচীন জনবসতির ধ্বংসাবশেষ থেকে গঠিত হয়। গ্রাম দু’টিতে পশ্চিমবঙ্গ সরকারের প্রত্নতত্ত্ব বিভাগ কর্তৃক জরিপ অন্বেষণ ও খননের ফলে প্রাচীন জনবসতি সম্পর্কিত প্রমাণ পাওয়া গিয়েছিল। ২০০৫ খ্রিস্টাব্দ থেকে ২০০৭ খ্রিস্টাব্দের মধ্যে খনন করা হয়েছিল, যা গ্রাম দু’টিতে মানবসতির উপস্থিতিকে ২০০ খ্রিস্টপূর্বাব্দ পর্যন্ত প্রসারিত করেছিল। ঐতিহাসিকগণের অনুমান আনুসারে, এই স্থানটি পিয়ালি ও বিদ্যাধরী নদী মাধ্যমে চন্দ্রকেতুগড়ের সঙ্গে জলপথে সংযুক্ত ছিল।  প্রত্নতাত্ত্বিকরা দাবি করেন যে প্রত্নস্থলের প্রথম সংস্কৃতি পর্যায়টি খ্রিষ্টপূর্ব ২য় শতাব্দী থেকে ১ম শতাব্দী পর্যন্ত বিস্তৃত ছিল। তবে প্রত্নস্থল থেকে গুপ্ত যুগের নমুনা সবচেয়ে বেশি পাওয়া গিয়েছে। গ্রাম দু’টিতে কোন প্রকার নগর বৈশিষ্ট্য অথবা দুর্গের উপস্থিতি পাওয়া যায়নি, যা প্রত্নস্থলে গ্রামীণ ও কৃষিভিত্তিক মানববসতির ইঙ্গিত বহন করে। তিলপী গ্রাম থেকে প্রাপ্ত নমুনা অনুযায়ী, ৩য় শতাব্দীতে অগ্নিকাণ্ডের ঘটনা ঘটেছিল, এবং পরবর্তী সময়ে গ্রামটিতে কোন মানববসতির উপস্থিতি পাওয়া যায়না, তবে ১৬তম–১৭তম শতাব্দীতে পুনরায় মানববসতি গড়ে উঠেছিল। ধোসা গ্রামে একটি প্রাচীন ভবন-কাঠামো সনাক্ত করা হয়েছে, প্রত্নতাত্ত্বিকরা যেটিকে বৌদ্ধ স্তূপ হিসাবে উল্লেখ করেছেন এবং ফা-হিয়েনের বর্ণনায় উল্লেখিত বৌদ্ধ স্তূপ হিসাবে চিহ্নিত করেছেন।  তথ্যসূত্র  বিষয়শ্রেণী:পশ্চিমবঙ্গের প্রত্নতাত্ত্বিক স্থান